[bookmark: _GoBack]II ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС УСЛУГЕ (ПРОЈЕКТНИ ЗАДАТАК), РОК ИЗВРШЕЊА, ЕВЕНТУАЛНЕ ДОДАТНЕ УСЛУГЕ И СЛ.
1. УВОДНИ ДЕО
Предмет набавке је услуга Пројектантског надзора  за потребе реализације Пројекта изградњe магистралног гасовода  МГ-10 Ниш - Димитровград (гасна интерконекција Србија - Бугарска).
Изградњом гасовода високог притиска МГ-10 Ниш - Димитровград извршиће се интерконекција гасоводних транспортних система Републике Србије и Републике Бугарске. За потребе изградње овог гасовода израђен је и усвојен „Просторни план подручја посебне намене инфраструктурног коридора магистралног гасовода Ниш - Димитровград са елементима детаљне регулације“ („Сл. лист РС“ бр. 102 од 20.12.2016. г).
Планским решењима је предвиђена изградња магистралног гасовода МГ-10 Ниш - Димитровград (граница Бугарске) преко територије градова Ниш и Пирот и општина Бела Паланка и Димитровград.
На магистралном гасоводу МГ-10 планирани су следећи објекти у функцији гасовода:
ППС „Трупале”, ГМРС „Ниш 2”, ГРЧ „Књажевац” (од кога се планира траса гасовода МГ-12), блок станица (У даљем тексту: БС) „Нишка Бања”, БС „Црвена Река”, ГМРС „Бела Паланка” (за снабдевање гасом општине Бела Паланка), БС „Кременица”, ГМРС „Пирот”са БС (са које ће се гасом снабдевати потрошачи на подручју града Пирота), ГМРС „Димитровград” (са које ће се гасом снабдевати потрошачи на територији општине Димитровград).
2. ПРЕДМЕТ УСЛУГЕ
Предмет услуге је пројектантски надзор над  изградњом магистралног гасовода МГ10 Ниш - Димитровград (гасна интерконекција Србија - Бугарска) који обухвата следеће објекте:
Линијски део гасовода
Гасовод је пречника 28“ (DN 700) годишњег капацитета 1,8 млрд Nm3/g у оба правца (у даљем тексту МГ-10). Максимални радни притисак MOP = 55 bar, а пројектни притисак DP = 55 bar.
Гасовод МГ-10 је планиран од завршетка магистралног гасовода МГ9 (ГРЧ ''Ниш'') до границе са Републиком Бугарском (у близини Димитровграда) у дужини од око 109 km.
Основни надземни објекти који представљају саставни део линијског дела гасовода су:
-	Блок станица (БС) на укрштањима са значајнијим објектима инфраструктуре и по секцијама гасовода обезбеђује контролисано и аутоматско затварање протока гаса и по потреби пражњење појединих делова/секција цевовода. Предвиђено је шест БС.
-	Главни разводни чвор „Књажевац” представља почетну тачку перспективног магистралног гасовода МГ-12 за источни део Републике Србије. Овај објекат реализоваће се фазно. Овим просторним планом, обезбеђује се потребна грађевинска површина и део инсталације на који ће се прикључити магистрални гасовод МГ-12.
-	Чистачка станица са опремом за увођење чистача („крацера“) и сакупљање кондензата. Планиране су две чистачке станице, у оквиру ППС „Трупале“ и у близини границе са Републиком Бугарском.
-	Уређаји система катодне заштите (КЗ) линијског дела гасовода који обезбеђују заштиту од корозије током целог пројектованог периода експлоатације и врше функцију регулисања и контроле параметара катодне заштите.
ППС ''Трупале''
Примопредајна станица (ППС) „Трупале”, где се мери проток, као и анализе састава и топлотне моћи природног гаса, планирана je на локацији у непосредној близини постојећег главног разводног чвора „Ниш 2”.
Техничке карактеристике станице су:
Qmax = 350 000 Nm3/h; pul = 20-55 bar
MOP = 55 bar; DP = 55 bar;
ППС је двосмерна.
Главна мернорегулациона станица (ГМРС) обезбеђује повезивање магистралног са дистрибутивном гасоводном мрежом, односно безбедну редукцију притиска гаса са 55 bar на 6 -16 bar. Планиране су четири ГМРС и то: „Ниш 2”, „Бела Паланка”, „Пирот” и „Димитровград”.
Главна мернорегулациона станица (ГМРС) ''Ниш 2''
Техничке карактеристике станице су:
Qmax = 35.000 Nm3/h; pul/piz = 20-55 bar/6-16 bar
MOPul = 55 bar; DРul = 55 bar; MOPiz = 16 bar; DРiz = 16 bar
ГМРС ''Пирот''
Техничке карактеристике станице су:
Qmax= 35.000 Nm3/h; pul/piz = 20-55 bar/6-16 bar
MOPul = 55 bar; DРul  =55 bar; MOPiz = 16 bar; DРiz = 16 bar
ГМРС ''Бела Паланка''
Техничке карактеристике станице су:
Qmax= 7.000 Nm3/h; pul/piz = 20-55 bar/6-16 bar
MOPul = 55 bar; DРul = 55 bar; MOPiz = 16 bar; DРiz = 16 bar
ГМРС ''Димитровград''
Техничке карактеристике станице су:
Qmax= 10.000 Nm3/h; pul/piz = 20-55 bar/6-16 bar
MOPul = 55 bar; DРul = 55 bar; MOPiz = 16bar; DРiz = 16 bar
Остали објекти и системи у функцији магистралног гасовода су:
1) Приступни путеви, планирани ка локацијама објеката у функцији гасовода као колски приступ на јавну саобраћајну мрежу. Регулационе ширине приступних путева су од 6 до 10 m, а застор је у зависности од потреба тежине транспорта опреме, од средње тешког до тешког саобраћаја;
2) Електроенергетски објекти за снабдевање електричном енергијом, планирани су до ППС, ГМРС и БС ''Нишка Бања''. Снабдевање електричном енергијом обезбедиће се изградњом одговарајућих далековода, кабловских водова и припадајућих трафостаница ТС 10/0,4 kV. Потребна снага за ППС је 43,47 kW, за ГМРС 16,5 kW, а за снабдевање електричном енергијом БС 10,5 kW (није предмет Пројектантског надзора по овом Уговору).
3) Оптички кабл за даљински надзор и управљање, који се полаже паралелно са гасоводом у радном појасу, а намењен је за пренос података дуж целе трасе и повезивање свих гасних објеката и припадајућих чворишта са пословним филијалама које ће обављати управљање гасоводом; и
4) Објекти у функцији командних центара у којима се обавља процес даљинског управљања транспортом гаса, праћење и контрола свих сигурносних параметара рада и стања система. Ови центри се налазе изван граница Просторног плана, а биће повезани међусобно, као и са свим гасним објектима, како би се обезбедио режим рада целог система у потпуно безбедним.
3. ПОЛАЗНЕ ОСНОВЕ И ПОДЛОГЕ
Као полазну основу користити следеће:
· Израђену комплетну пројектну докумeнтацију;
· Уговор о  Извођењу  радова;
· Уговор о надзору над извођењем радова.
4. ОБИМ УСЛУГЕ
Задатак Пројектантског Надзорa (који подразумева тим инжењера) је пружање техничке подршке Наручиоцу / Инвеститору у обезбеђењу правилне реализације пројектантског концепта објекта и састоји се од:
· Израде коментара на достављена питања Извођача која се односе на пројектну документацију;
· Израде коментара на достављене предлоге Извођача;
· Израде коментара на достављену документацију Пројекта изведеног објекта; 
· Израде пројектних решења на нивоу Пројекта за извођење за потребе превазилажења непредвиђених околности у току извођења радова;
· Израде пројектних решења на нивоу Пројекта за извођење за потребе накнадних захтева Инвеститора.
Обим радова наведених у последње две тачке по овом уговору је израда пројектних решења до нивоа који не захтева измену грађевинске дозволе. Обим радова који захтева измену грађевинске дозволе ће се решавати Анексом уговора.
Све набројане активности укључују и присуство радним састанцима, обилазак градилишта, комуникацију и извештавање Наручиоца / Инвеститора. 
Тим пројектантског надзора обухвата следеће струке са одговарајућим лиценцама Инжењрске коморе:
1. Машински инжењер,
2. Грађевински инжењер (смер конструкције),
3. Грађевински инжењер (смер хидроградња),
4. Грађевински инжењер (смер нискоградња),
5. Електроинжењер,
6. Инжењер са лиценцом МУП за израду Главног пројекта заштите од пожара и лиценцом за за пројектовање и извођење посебних система и мера заштите од пожара Б4 и Б5,
7. Инжењер архитектуре.
5. КОМУНИКАЦИЈА:
У  циљу реализације пружања услуга пројектантског надзора  потребно је да понуђач: 
1. Одреди контакт особе за комуникацију са Наручиоцем/Инвеститором;
2. Обезбеди присуство стручног тима на састанцима са Извођачем радова на захтев Наручиоца/Инвеститора у циљу решавања текућих активности из домена обавеза из Уговора;
3. Извештава Наручиоца/Инвестора о напретку у припреми техничких решења;
4. Приликом обиласка терена/локације сачини извештај и предложи техничко решење у складу са обавезама из Уговора;
5. У року од 5 радних дана по пријему захтева од стране Наручиоца/ Инвеститора одговори или  изради пројектно решење у складу са обавезама из Уговора.
Комуникација преко електронске поште (e-mail) лица Наручиоца/Инвеститора задуженог за комуникацију и контакт особе за комуникацију испред Пројектантског надзора сматра се службеном у свим питањима која не повлаче новчане обавезе једне или друге стране.
6. УПРАВЉАЊЕ КВАЛИТЕТОМ ПРОЈЕКТНИХ РАДОВА
Пројектне радове извршити у складу са системом управљања квалитетом ИСО 9001:2000.

